b'\n_START_ARTICLE_\nPrimorska nare\xc4\x8dna skupina\n_START_PARAGRAPH_\nPrimorska nare\xc4\x8dna skupina je poimenovana po svoji geografski legi. Vsebuje razli\xc4\x8dna nare\xc4\x8dja, in sicer: rezijansko, obso\xc5\xa1ko, tersko, nadi\xc5\xa1ko, bri\xc5\xa1ko, kra\xc5\xa1ko, istrsko, \xc4\x8di\xc5\xa1ko in notranjsko. Primorska nare\xc4\x8dna skupina meji na jugu s Hrva\xc5\xa1ko, na severu z italijansko dr\xc5\xbeavno mejo, na zahudou z Rezijo, na vzhodu pa z dolenjsko in rovtarsko nare\xc4\x8dno skupino.\n_START_SECTION_\nO nare\xc4\x8dni skupini\n_START_PARAGRAPH_\nPrimorska nare\xc4\x8dna skupina obsega zelo heterogena nare\xc4\x8dja, ki jih zdru\xc5\xbeuje skupen zgodovinski razvoj do 3. etape, ko je pri\xc5\xa1lo do diftongizacije jata (\xc4\x9b) in etimolo\xc5\xa1kega o: \xc4\x9b>ie, o>uo. Razvojno spada v severozahodno nare\xc4\x8dje z dolgo ohranjenima nosnikoma._NEWLINE_Posebnost te nare\xc4\x8dne skupine je notranj\xc5\xa1\xc4\x8dina, ki se je razvijala skupaj z dolenj\xc5\xa1\xc4\x8dino, zato sta tukaj razvita eu in ou._NEWLINE_Na zahodu, v Bene\xc5\xa1ki Sloveniji, in v obso\xc5\xa1kem nare\xc4\x8dju je ohranjeno tonemsko nagla\xc5\xa1evanje. Vsa ostala primorska nare\xc4\x8dja pa poznajo samo jakostno nagla\xc5\xa1evanje, saj se je tonemskost verjetno izgubila zaradi vpliva romanskih jezikov.'